જો બેંકિગને લગતું તમારું કોઇ પણ કામ બાકી હોય તો તેને આજે જ પૂર્ણ કરી લેજો કારણ કે મંગળવારે એટલે કે 22 ઓગસ્ટ 2017ના દિવસે દેશભરના 10 લાખ બેંક કર્મચારીઓ હડતાલ પર જવાના છે . આ કર્મચારીઓ યુનાઇટેડ ફોરમ ઓફ બેંક યુનિયન્સ ( યુએફબીયૂ ) ના બેનર હેઠળ હડતાલ પર જવાના છે . સરકારની તરફથી બેંકોનું એકીકરણ અને અન્ય કેટલીક માંગણીઓને લઇને UFBUએ 22 ઓગસ્ટ 2017ના રોજ હડતાલ પર જવાની જાહેરાત કરી છે . આ સંગઠને વધુમાં જણાવ્યું છે કે જો તેમની માંગણી નહીં માનવામાં આવે તો તે આગળ પણ હડતાલ ચાલુ રાખશે . જો કે સંભાવના છે કે પ્રાઇવેટ બેંકો આ દિવસે સામાન્ય રૂપે કામ કરશે . HDFC , Axis બેંક , કોટક મહિન્દ્રા , ICIC બેંક સામાન્ય રૂપે આ દિવસે કાર્યરત રહેવાની છે . UFBUનો દાવો છે કે તેમના સદસ્યોની સંખ્યા 10 લાખ છે . જેમાં 9 અન્ય યુનિયન જેવા કે ઓલ ઇન્ડિયા બેંક એમ્પલોઇઝ એસોશિયેશન અને નેશનલ આર્ગેનાઇઝેશન ઓફ બેંક વર્કર્સ જેવા સંગઠનો જોડાયેલા છે . આ હડતાલ કરનાર યુનિયનની માંગણી છે કે બેંકિગ ક્ષેત્રનું ખાનીકરણ ના કરવામાં આવે . સાથે જે લોકો જાણીજોઇને દેવું નથી ચૂકવી રહ્યા તેમને અપરાધિક જાહેર કરવાની માંગણી આ યુનિયન દ્વારા કરવામાં આવી છે .